CELEX: 62009TJ0259
Language: ro
Date: 2010-12-16 00:00:00
Title: Hotărârea Tribunalului (judecător unic) din 16 decembrie 2010. # Comisia Europeană împotriva Arci Nuova associazione comitato di Cagliari şi Alberto Gessa. # Clauză compromisorie - Convenţie încheiată în cadrul susţinerii pentru proiectele europene de dezbateri realizate de organizaţii neguvernamentale pentru 2003 - Acţiune îndreptată împotriva administratorului unei asociaţii - Necompetenţă - Neexecutarea convenţiei - Rambursarea sumelor plătite în avans. # Cauza T-259/09.

Hotărârea Tribunalului (judecător unic) din 16 decembrie 2010 – Comisia/Arci Nuova associazione comitato di Cagliari și Gessa
      (Cauza T‑259/09)
      „Clauză compromisorie – Convenție încheiată în cadrul susținerii pentru proiectele europene de dezbateri realizate de organizații neguvernamentale
         pentru 2003 – Acțiune îndreptată împotriva președintelui unei asociații – Necompetență – Neexecutarea convenției – Rambursarea sumelor plătite în avans”
      
      1.                     Procedură – Sesizarea Tribunalului în temeiul unei clauze compromisorii – Necompetența instanței comunitare în lipsa exprimării
            voinței părților de a‑i atribui competența de a se pronunța cu privire la un litigiu contractual – Contracte încheiate între
            Comisie și o asociație – Acțiunea Comisiei împotriva președintelui asociației respective – Președinte care nu este obligat
            prin contracte – Respingere – Răspundere în solidar a președintelui potrivit dreptului național aplicabil – Irelevanță (art.
            238 CE și 240 CE) (a se vedea punctele 39-46)
      2.                     Bugetul Comunităților Europene – Asistență financiară comunitară – Obligația beneficiarului de a respecta condițiile de acordare
            a asistenței – Finanțare care acoperă numai cheltuielile efectuate în mod real – Justificarea realității cheltuielilor declarate
            în formele și în termenele prevăzute – Lipsă – Cheltuieli neeligibile (art. 274 CE) (a se vedea punctele 61-67)
      Obiectul 
      
         
               Acțiune formulată în temeiul articolului 238 CE, întemeiată pe o clauză compromisorie prin care se solicită obligarea Arci
                  Nuova associazione comitato di Cagliari și, personal și în solidar, a domnului Gessa la rambursarea avansului plătit de Comisie
                  în cadrul convenției 2003‑1550/001‑001, majorat cu dobânzi de întârziere
               
            Dispozitivul
      
         
                  1)
               
               
                  
               
               
                  	Respinge acțiunea în ceea ce îl privește pe domnul Alberto Gessa.
               
            
         
                  2)
               
               
                  
               
               
                  	Obligă Arci Nuova associazione comitato di Cagliari la rambursarea către Comisia Europeană a sumei de 15 675 euro în principal,
                     majorată cu dobânzi de întârziere la rata de 7,32 % de la 20 mai 2007 până la plata completă a datoriei.
                  
               
            
         
                  3)
               
               
                  
               
               
                  	Obligă Arci Nuova associazione comitato di Cagliari la plata cheltuielilor de judecată.